**NÁVRH**

**Obec Kolačkov, Kolačkov č. 30, 065 11 Nová Ľubovňa**

# Všeobecne záväzné nariadenie

# č. 3/2022

**o výške príspevku na čiastočnú úhradu nákladov v škole a školských zariadeniach, výške príspevku na režijné náklady a podmienky úhrady v školských jedálňach v zriaďovateľskej pôsobnosti Obce Kolačkov**

Vyvesené dňa: 16. 09. 2022 Počet strán: 7

Počet príloh: 0

Zvesené dňa:

Obecným zastupiteľstvom obce Kolačkov schválené dňa

**uznesením č. /2022**

Spracoval a predkladá: Mgr. Martina Žoldáková– odborný referent

Účinnosť: 01.11.2022

Obec Kolačkov v zmysle § 6 ods. 1 a ods. 2 zákona č. 369/1990 Zb. o obecnom zriadení v znení neskorších právnych predpisov, § 6 ods. 2 zákona č. 569/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 28 ods. 5, § 114 ods. 6, § 140 ods. 9zákona č. 245/2008 Z. z. o výchove a vzdelávaní (školský zákon), v nadväznosti na zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR a o zmene a doplnení niektorých zákonov vydáva toto všeobecne záväzné nariadenie (ďalej len VZN).

1. **ČASŤ**

**Úvodné ustanovenia**

1. Obec Kolačkov je zriaďovateľom:
2. Základnej školy s materskou školou Kolačkov,
3. Školského klubu detí pri Základnej škole s materskou školou Kolačkov,
4. Školskej jedálne pri Základnej škole s materskou školou Kolačkov.
5. Toto VZN určuje podľa osobitného predpisu:
6. výšku príspevku za pobyt dieťaťa v materskej škole,
7. výšku príspevku na čiastočnú úhradu nákladov spojených s činnosťou školského klubu detí,
8. výšku príspevku na čiastočnú úhradu nákladov v školskej jedálni.
9. **ČASŤ**

**Príspevok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa:

a) na celodennú dochádzku sumou **14,00 €,**

b) na poldennú dochádzku sumou **7,00 €,**

c) v čase letných prázdnin **30,00 €.**

1. Príspevok sa uhrádza vopred, najneskôr **do 10. dňa v príslušnom kalendárnom mesiaci**.
2. Príspevok v materskej škole sa neuhrádza za dieťa ktoré:

a) má jeden rok pred plnením povinnej školskej dochádzky,

b) ak zákonný zástupca dieťaťa predloží zástupcovi pre MŠ doklad o tom, že je

poberateľom dávky v hmotnej núdzi a príspevkov k dávke v hmotnej núdzi podľa

osobitného predpisu,

1. ktoré je umiestnené v zariadení na základe rozhodnutia súdu.

4. Na základe rozhodnutia zriaďovateľa sa príspevok neuhrádza za dieťa:

1. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo vážnych rodinných dôvodov preukázateľným spôsobom,
2. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.
3. **ČASŤ**

**Príspevok na čiastočnú úhradu nákladov spojených s činnosťou školského klubu detí**

1. Na čiastočnú úhradu nákladov spojených s činnosťou školského klubu detí prispieva zákonný zástupca mesačne sumou **5,00 €.**
2. Príspevok sa uhrádza vopred, najneskôr **do 10. dňa v príslušnom kalendárnom mesiaci**. Po predchádzajúcej konzultácii s platiteľom, môže škola vyberať príspevky súhrne za viac mesiacov v príslušnom školskom roku.
3. Zriaďovateľ školského klubu detí môže rozhodnúť o znížení alebo odpustení príspevku na čiastočnú úhradu nákladov na činnosť školského klubu detí podľa odseku 1, ak zákonný zástupca žiada o to písomne, požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
4. **ČASŤ**

**Určenie výšky príspevku na čiastočnú úhradu nákladov v zariadení školského stravovania a určenie výšky príspevku na režijné náklady**

1. Školská jedáleň, ktorá je organizačnou súčasťou Základnej školy s materskou školou, Kolačkov IČO: 37876198 ktorej zriaďovateľom je Obec Kolačkov (ďalej len "školská jedáleň"), poskytuje stravovanie žiakom, ako aj dospelým osobám za čiastočnú úhradu nákladov, ktoré v prípade žiakov uhrádza ich zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. V prípade dospelých osôb (stravníkov) hradia príspevky podľa tohto článku VZN tieto osoby.
2. Zákonný zástupca žiaka a dospelý stravník čiastočne prispieva aj na úhradu režijných nákladov na prevádzku zariadenia školského stravovania (školskej jedálne).
3. Finančné pásma príspevku určujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín. Finančné pásma sú stanovené Ministerstvom školstva, vedy, výskumu a športu SR .
4. Na základe rozhodnutia Regionálneho úradu verejného zdravotníctva môže školská jedáleň poskytovať stravu deťom, žiakom, zamestnancom školy, školských zariadení a iným fyzickým osobám so súhlasom zriaďovateľa.
5. Veľkosť porcie jedla je daná vekovou kategóriou stravníka školskej jedálne podľa zákonných výživových dávok (odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných Ministerstvom školstva, vedy, výskumu a športu SR, dostupné na adrese www.mi-nedu.sk/skolske-stravovanie/. Veľkosť porcie dospelej osoby, t. j. zamestnanca školského zariadenia v zriaďovateľskej pôsobnosti Obce Kolačkov alebo inej fyzickej osoby, ktorá má súhlas zriaďovateľa, je zhodná s normou vekovej kategórie stravníkov 15-18/19 ročných. Školská jedáleň neposkytuje stravu v reštauračných normách.
6. Obecné zastupiteľstvo obce Kolačkov pre ZŠ s MŠ a školské zariadenia v zriaďovacej pôsobnosti obce Kolačkov a pre všetky vekové kategórie stravníkov určuje výšku príspevku na nákup potravín na jedno jedlo podľa vekových kategórií stravníkov v súlade **s  3. finančným** **pásmom** stanoveným Ministerstvom školstva, vedy, výskumu a športu SR.
7. Finančné pásmo je zhodné pre všetky vekové kategórie stravníkov v príslušnom zariadení stravovania.
8. Výšku príspevku na čiastočnú úhradu nákladov za poskytnutie stravy stanovuje obec na vydané jedlo na deň v 3. finančnom pásme takto:

Príspevok, ktorý uhrádza zákonný zástupca dieťaťa (materskej školy, ďalej len MŠ) alebo žiaka základnej školy (ďalej len ZŠ) vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a výška príspevku na režijné náklady sú určené za každý stravovací deň nasledovne:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Veková kategória stravníkov | Desiata – **0,10/desiata** | Obed | Olovrant – **0,10/olovrant** | Nákup potravín | Režijný poplatok **0,30/obed** | Stravný lístok celkom | Dotácia na stravu | Úhrada zákonného zástupcu s réžiou |
| Stravník MŠ /2-6 rokov/ | 0,38 | 0,90 | 0,26 | 1,54 | 0,30 | 2,04 | 0,00 | 2,04 |
| Stravník MŠ /2-6 rokov hmotná núdza/ | 0,38 | 0,90 | 0,26 | 1,54 | 0,30 | 2,04 | 1,30 | 0,74 |
| Stravník MŠ /predškolák/ | 0,38 | 0,90 | 0,26 | 1,54 | 0,30 | 2,04 | 1,30 | 0,74 |
| Stravník ZŠ 1.stupeň | --- | 1,21 | --- | 1,21 | 0,30 | 1,51 | 1,30 | 0,21 |
| Stravník ZŠ 2.stupeň | --- | 1,30 | --- | 1,30 | 0,30 | 1,60 | 1,30 | 0,30 |
| Stravník 15-19 rokov – dospelý stravník | --- | 1,41 | --- | 1,41 | 0,30 | 1,41+0,30  (viď ďalšie tabuľky) | 0,00 | 1,71 |

Výška príspevku na režijné náklady a spôsob jeho úhrady v školskej jedálni v zriaďovateľskej pôsobnosti obce Kolačkov, ktorým prispeje zákonný zástupca dieťaťa alebo žiaka sumou:

1. v materskej škole – 0,30 € na jedno hlavné jedlo (obed), 0,10 € na jedno doplnkové jedlo (desiata) a 0,10 € na jedno doplnkové jedlo (olovrant),
2. v základnej škole žiaci I. a II. stupňa – 0,30 € na jedno hlavné jedlo (obed),
3. dospelý stravník – 2,09 € na jedno hlavné jedlo (obed).

Príspevok na réžiu – prevádzka a vybavenie školskej jedálne sa určuje takto :

|  |  |
| --- | --- |
| **Jednotlivé kategórie stravníkov** | **Výška príspevku na réžiu – prevádzku ŠJ** |
| Stravník MŠ | 0,30 + 0,10 (desiata) + 0,10 (olovrant) |
| Stravník MŠ – predškolák | 0,30 + 0,10 (desiata) + 0,10 (olovrant) |
| Stravník ZŠ – 1. a 2. stupeň | 0,30 |
| Stravník dospelý | 2,09 |

Poplatok dospelí stravníci :

a/ zamestnanci školstva /škôl a školských zariadení, kde je zriaďovateľom obec/

|  |  |
| --- | --- |
| Hodnota potravín | 1,41 |
| Režijné náklady | 2,09 |
| Spolu | 3,50 |

Úhrada za poskytovanie stravy:

* formou faktúry od príslušného stravovacieho zariadenia na príspevok zamestnávateľa, ktorým v zmysle Zákonníka práce prispieva zamestnancom na stravní /výšku príspevku určí zamestnávateľ a oznámi písomne stravovaciemu zariadeniu/
* formou faktúry od príslušného stravovacieho zariadenia na príspevok zo sociálneho fondu /výšku príspevku určí zamestnávateľa a oznámi ju písomne stravovaciemu zariadeniu/
* rozdiel do výšky stravnej jednotky doplatí stravník podľa pokynov stravovacej jednotky

b/Cudzí stravníci

|  |  |
| --- | --- |
| Hodnota potravín | 1,41 |
| Režijné náklady | 2,09 |
| Spolu | 3,50 |

Úhrada za poskytovanie stravy:

* na základe dohody podpísanej so stravovacím zariadením

Pozn.: sumy sú uvedené v mene EUR.

1. **ČASŤ**

**Školská jedáleň základnej školy**

**1) Príspevky na stravovanie**

Školská jedáleň poskytuje obedy na základe Zápisného lístka, na stravovanie deťom a žiakom v 3. finančnom pásme na nákup potravín podľa vekových kategórií stravníkov.

1. Dotáciu vo výške 1,30 € na podporu výchovy k stravovacím návykom dieťaťa možno poskytnúť na zabezpečenie obeda a iného jedla v materskej škole a v základnej škole na:
2. každé dieťa, ktoré navštevuje materskú školu alebo základnú školu a v materskej alebo základnej škole je najmenej 50 % detí z domácností, ktorým sa poskytuje pomoc v hmotnej núdzi,
3. dieťa ktoré navštevuje materskú alebo základnú školu a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima.

Dotácia na podporu výchovy k stravovacím návykom dieťaťa sa poskytuje v sume 1,30 € za každý deň, v ktorom sa dieťa zúčastnilo výchovno-vzdelávacej činnosti v materskej škole alebo vyučovania v základnej škole a odobralo stravu. Ak dieťa neodobralo stravu z dôvodu, že zriaďovateľ nezabezpečil diétne jedlo podľa osobitného predpisu dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, poskytnutú dotáciu na podporu výchovy k stravovacím návykom dieťaťa, zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu; za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole.

1. dieťa, ktoré navštevuje posledný ročník materskej školy alebo základnej školy a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku a dieťa žije s ním v domácnosti podľa osobitného predpisu (táto skutočnosť sa preukazuje čestným vyhlásením v intenciách zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky).
2. Plnú stanovenú sumu úhrady za stravu (bez priznanie dotácie 1,30 €) uhrádza zákonný zástupca dieťaťa alebo žiaka za:
3. odobratú stravu v danom stravovacom dni, v ktorom sa dieťa nezúčastnilo výchovno – vzdelávacej činnosti v materskej škole alebo vyučovania v základnej škole a zákonný zástupca neodhlásil dieťa alebo žiaka do 14.00 hod. predchádzajúceho dňa alebo najneskôr do 8:00 hod. aktuálneho dňa.
4. neodobratú stravu v danom stravovacom dní, v ktorom sa dieťa nezúčastnilo výchovno – vzdelávacej činnosti v materskej škole alebo vyučovania v základnej škole a zákonný zástupca neodhlásil dieťa alebo žiaka do 14.00 hod. predchádzajúceho dňa alebo najneskôr do 8:00 hod. aktuálneho dňa.
5. Ďalšie podmienky na priznanie dotácie na podporu výchovy k stravovacím návykom dieťaťa budú určené v zápisnom lístku.
6. Z kapacitných dôvodov školská jedáleň základnej a materskej školy neposkytujú diétne stravovanie. Dieťaťu, ktorého zdravotný stav vyžaduje osobitné stravovanie (potvrdené odborným lekárom), a toto dieťa spĺňa podmienky uvedené v III. Časti, ods. 1 písm. c) tohto VZN a zúčastňuje sa výchovno-vzdelávacej činnosti, patrí dotácia na podporu výchovy k stravovacím návykom dieťaťa. Dotáciu vo výške 1,30 € (účelovou určenú na zabezpečenie stravovania) vyplatí zriaďovateľ zákonnému zástupcovi tohto žiaka prostredníctvom školského zariadenia na základe písomnej žiadosti, a to za dni, kedy sa dieťa zúčastnilo výchovno-vzdelávacej činnosti v materskej alebo základnej škole, za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole. Ak je výška dotácie nižšia ako súčet sumy finančného pásma a stanoveného režijného poplatku, rozdiel uhrádza zákonný zástupca dieťaťa/žiaka.
7. Podmienky úhrady príspevkov si určí školská jedáleň vnútorným predpisom.
8. V prípade, ak zariadenie školského stravovania pripraví stravu v hodnote nižšej ako je poskytnutá dotácia, rozdiel môže byť použitý napr. na skvalitnenie jedla, rozšírenie jedla o doplnkové jedlo alebo na úhradu režijných nákladov s cieľom skvalitnenia kultúry stravovania.

**2) Odhlásenie zo stravy**

1. Zákonný zástupca žiaka má povinnosť pre prípad neprítomnosti na výchovno-vzdelávacej činnosti odhlasovať stravníka zo stravy v súlade s vyhláškou č. 330/2009 Z. z. a v súlade s prevádzkovým poriadkom školskej jedálne a to do 14.00 hod. predchádzajúceho dňa alebo najneskôr do 8:00 hod. aktuálneho dňa. Pri nesplnení tejto povinnosti znáša zákonný zástupca náklady na nákup potravín podľa ods. 1 a to v prípade, že stravu stravník neodobral. To platí aj pre dospelého stravníka školskej jedálne.
2. Na prihlasovanie a odhlasovanie zo stravy využíva školská jedáleň osobný a telefonický spôsob. Zaevidovaní stravníci sú automaticky prihlásení na stravovanie pri otvorení nového mesiaca. Odhlasovanie je umožnené najneskôr do 14.00 hod. dňa predchádzajúceho stravovaciemu dňu. alebo najneskôr do 8.00 hod rána, inak sa považuje stravník za neodhláseného. V prvý deň choroby dieťaťa je možné neodhlásenú stravu odobrať do obedára v čase od 11:30 hod. 13:30 hod., ale v takomto prípade stravník uhrádza plnú výšku príspevku na stravovanie za jedlo (t.j. bez nároku na uplatnenie dotácie podľa č. III ods. 1 písm. c) tohto VZN). Stravné sa odpočíta zo zábezpeky podľa č. 3 ods. 2 písm. b) tohto VZN. Za neodobratú, alebo včas neodhlásenú stravu, sa finančná ani vecná náhrada neposkytuje.

**3) Iní stravníci**

Zamestnanci základnej školy a zriaďovateľa základnej školy (dospelí stravníci) uhrádzajú náklady vo výške nákladov na nákup potravín do 10. dňa príslušného kalendárneho mesiaca vopred na nasledujúci mesiac a to bezhotovostným prevodom alebo šekovou poukážkou na účet školskej jedálne vedených v peňažnom ústave.

1. **ČASŤ**

**Spoločné a záverečné ustanovenia**

1. Toto všeobecne záväzné nariadenie bolo schválené Obecným zastupiteľstvom Obce Kolačkov dňa uznesením OZ č. /2022.
2. Toto všeobecne záväzné nariadenie nadobúda účinnosť dňom 01. 11. 2022
3. Právne vzťahy osobitne neupravené týmto VZN sa riadia príslušnými ustanoveniami (najmä § 4) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky, zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a ostatnými všeobecne záväznými právnymi predpismi platnými a účinnými na území SR.
4. Na účely tohto VZN sa stravníkom rozumie v súhrne tak žiak Základnej školy s materskou školou, Kolačkov, IČO: 37876198, ako aj dospelá osoba stravujúca sa v školskej jedálni, ak z významu konkrétneho ustanovenia nevyplýva inak.
5. Dňom účinnosti tohto všeobecne záväzného nariadenia sa ruší Všeobecné záväzné nariadenie Obce Kolačkov o výške príspevku na čiastočnú úhradu nákladov, výške príspevku na režijné náklady a podmienky úhrady v školských jedálňach v zriaďovateľskej pôsobnosti Obce Kolačkov č. 1/2019.
6. Zmeny a doplnky tohto všeobecne záväzného nariadenia schvaľuje Obecné zastupiteľstvo Obce Kolačkov.

Pavol Zamiška

**starosta obce**